IFS Applications olaj- és gázipari gépgyártók számára | IFS Magyarország
ERP olaj- és gázipari gépgyártók számára
Az olaj- és gázipari gépek gyártásával foglalkozó cégek, amelyek beruházási javakat gyártanak, rábízhatják magukat az IFS Applications erőteljes funkcionalitására az egyedi/rendelésre fejlesztő gyártásban, a projektmenedzsmentben, a dokumentumkezelésben, termékéletciklus-menedzselésben és az értékesítés utáni szervizmenedzsmentben is.
Video Iparági tapasztalat Solution Map
Tekintsen meg egy videót a VSMC-ről!
A Visser & Smit Marine Contracting (VSMC) piacvezető a tengeri kábelfektetés terén. Speciális tengeri kábelek teljes körét kínálja, amelyek alapvető szerepet játszanak a villamos áram szállítása, az adatátvitel és a távközlés terén. Mivel több régióban is dolgozik tengeri projekteken, a VMSC-nek szüksége volt egy módszerre, amely valósidejű költségjelentést kínál annak érdekében, hogy a cég kézben tudja tartani nemzetközi projektjeinek költségeit. A VSMC úgy döntött, hogy az IFS Notify Me alkalmazást, az IFS Touch Apps család egyik tagját vezeti be, amelynek segítségével a projektmenedzserek a terepen tudják jóváhagyni a beszerzési megrendeléseket, a kiadásokat és a számlákat.
A KONCEPCIÓALKOTÁSTÓL EGÉSZEN AZ ÉRTÉKESÍTÉS UTÁNI TÁMOGATÁSIG
Az olaj- és gázipari beszállítók szeretnék lerövidíteni az átfutási időket és elősegíteni a termékinnovációkat. Az IFS Applications mindent megad önöknek, ami a termékéletciklus támogatásához szükséges, a koncepció kidolgozásától egészen a műszaki fejlesztésig, a szervizig és az értékesítés utáni támogatásig. A termékinformációk rendelkezésre állnak mindazok számára, akiknek szükségük van rájuk, és bármikor, amikor szükség van rájuk.
A PÁRHUZAMOS MŰSZAKI FEJLESZTÉS JAVÍTJA A TERMELÉKENYSÉGET
Az átfogó termékadat-menedzsment, a valódi kétirányú CAD integrációk és az integrált dokumentumkezelés révén az IFS Applications hatékonyan támogatja fejlesztési és tervezési folyamataikat. Az egységes rendszerben dolgozó villamosmérnökök, gépészmérnökök és statikusok megoszthatják egymással az információikat, akármilyen tervezőeszközt is használnak. Mindez ösztönzi az együttműködést és eltávolítja a szűk keresztmetszeteket a jóváhagyási ciklusból azáltal, hogy a vonatkozó információkat a vezetők keze ügyébe adja, és hatékonyabbá teszi a dokumentumok felülvizsgálatát.
VALÓSIDEJŰ PROJEKTKÖVETÉS
Az IFS Applicationsben a költség és a bevételek megtervezhetők, nyomon követhetők és összehasonlíthatók – nem csak a főkönyvben, hanem külön minden egyes projekt vonatkozásában. Ez biztosítja a felmerült és tényleges költségek valósidejű nyomon követését, megbízható előrejelzés mellett, részletesen és összességében egyaránt, az EV módszerre építve, beleértve az ETC-t, EAC-t és az S-görbét is. A vezetők a közel valósidejű projektadatokat és a jövőbeni teljesítményre vonatkozó előrejelzéseket látják, és nem csupán a költségvetési, ütemezési és specifikációs eredményekkel együtt – utólag – kapják meg őket. Az IFS Applications nem csupán a múlt, hanem a jövő menedzselésében segít önöknek.
Olaj- és gázipari berendezésszállítók
Az IFS integrált, sztenderd megoldást kínál a diszkrét gyártási folyamattal rendelkező berendezés- és rendszergyártók számára, ami támogatja a vegyes módú gyártást is. Az olaj- és gázipari beszállítók olyan helyzetekkel is találkozhatnak, amikor a projektvezérelt, egyedi fejlesztési (ETO) folyamatokat és a termékcsaládokat egyszerre kell kezelniük más gyártási módokkal, mint például a rendelésre konfigurálással, a rendelésre gyártással, a rendelésre szereléssel vagy az ismétlődő gyártással.
Az IFS Applications egy olyan egyedülálló, projektorientált megoldás révén támogatja egyedi fejlesztési folyamatait, amely integrált projekttervezést és termékadat-menedzsmentet, valamint projektszerű gyártást és beszerzést foglal magában projektvezérelt anyagtervezéssel együtt, amely az anyagszükséglet-tervezéshez (MRP) kapcsolódik kiegészítésként.
A projektmenedzsment funkcionalitás minden releváns tevékenységet felölel, így a beszerzést, a költségtervezést, a gyártást, a dokumentációt és a szállítást. Ezen túlmenően a pénzügyekkel való integráció azonnal rávilágít a teljesítménybeli problémákra, így a vezetők alkalmazkodhatnak a körülmények változásához.
Az átfogó termékadat-menedzsment és a valódi kétirányú CAD integrációk megadják önöknek azt az tényforrást, amelyre a többrétegű ellátási láncokban van szükségük, ahol a résztvevők számos CAD környezet közül adhatják meg a sajátjukat, ideértve az egyszerűsített együttműködési formátumokat is.
Olaj- és gázipari letölthető anyagok
Fehér könyv: ERP kiválasztása olaj- és gázipari vállalkozók és beszállítók számára
Tudjon meg többet arról, hogy az ERP hogyan segítheti az EPC vállalkozókat, berendezésgyártókat és szolgáltatókat abban, hogy teljesítsék az olaj-/gázcégektől érkező új igényeket!